csikasote/bemba_train_dev_sets_processed · Datasets at Hugging Face

text stringlengths 4 210
nga pali abo bacena nabo waumfwa abati kakokotwa na yama aba nga ni tata nga ampako
uushibambila kanwa kakwe akomfwa ukununka
ifikwa balumendo bateya abakashana tabangalako iyo kanshi mu lyashi ii abakashana bena tabalumbulwemo
ulwakuteya ifikwa lwisa mu nshita ya mainsa ukutendeka mu mweshi wa kabengele ukwisafika na mu kapepo
pantu muli ii nshita umushili uba uwanaka ne mfuko shine e nshita shatemwa ukutuka
elyo ne filyo fifula mu mpanga na mu mabala no kunona elyo shinona
imfuko ni mpuku iyatemwa ukwikala mu mushili ipita mutunta panshi
umushi waba panshi nomba iloba ilyo ituka e limoneka no kwishibila eko abantu beshibila ukuti pali umushi wa mfuko
kumfwa umuli itumba limolimo abati emo ipita pa kuya mu kufwaya icakulya caiko
mu mushi imfuko isendama pa tufyani utwanaka kabili yabusaka sana pantu ifilyo na mafi tafiba apo ilala
icilyo yatemwisha ni lombwela utumpolyo insaasa kalundwe ifyumbu umumbu na fyonse ifya mu mushili
imfuko yaba na kamucila akepi
utumakasa utusuma utwabuuta kwati mwana wa kanya
no tumeno twa pa mulu na panshi twaba utwasansabala
e kwafuma na lilya ishiwi batila wasansabala ameno nge mfuko
taimona bwino mu lubuto kano fye mu mfifi mu bwendo bwaiko
e calenga taifumina panse inshita ishingi
iyafumina panse nga baitola bailumbula ukuti pupute
tayakwata mpantila nge mpuku shimbi pantu tayaba na busali
abalumendo nga bamona ukuti imfuko shiletuka sana atemwa bafyashi e bashipundilila ico shileonaula ifyakulya mu mabala
abalumendo batemwa nganshi pakuti bafwaye umunani uuleonaula ifyakulya mu mabala
ifyo bacita pa kwipaya imfuko bafumina mu mpanga mu mitengo no tusembe utwatwa pa kutemenako ifimuti fya kupama ifikwa
mpaasa e muti wawamisha ukupamako ifikwa limolimo no muputu
nga bakoma ifikwa no lushishi bafundila libela
nga bali abengi balongana pamo epo balakulila ifikwa
pa kupama ifikwa balinganya bwinobwino ku mpela baputulako utulushishi tonse baisatula na menso utupunda tubili konsekonse umwakupisha ulushishi
nomba bapuma bwinobwino pakuti tacilepwike elyo basotola ku cimuti
nga bafumya icikwa ku cimuti balapisha impela ye sembe mu mbali emo bapisha no lushishi ulo bapyatile umumposepose nabakaka ne nkotya e kushishila
bayaikala ku nkungu sha mitutu
nomba ilyo ubushiku bwakosa
abantu baingila mu mayanda
ifimbwi fili no kutendeka ukulila
abali mu mayanda baisalisha ifiibi basunga na bana babo bwinobwino pakuti cimbwi eisasompolapo umo
ilyo caba ku maca bamukolwe nabo balalila ninshi bonse baishiba ukuti nomba bwaca ifimbwi nafyo fyaleka ukulila
lucelocelo abanakashi bali no kushibuka bwangu ku kukafisha balumbwe amenshi ya kusamba
balumbwe nga bashibuka bena bali no kuya fye pa nsaka balasamba no kusamba bambi nabo basambila mu mayanda ilyo talafumina panse
icakonkapo kwikula pakuti balumbwe bakwate amaka ya kubomba imilimo imbi
nomba nga bayangala cafuula bali no kubwelela ku mushi
ilyo tabalaima abanakashi bali no kulonganika utupe tonse uto bacisa nato abalumendo nabo basunga utusembe twabo
abanakashi bena balasenda no munani bepikile ku mitutu batwala ku mushi pakuti abakalamba bayetesha nga nafiwama ifyo balesashila ku mitutu
mu nshita shimoshimo abakalamba balatandalila aba ku mitutu no kumona ifyo imilimo yabo ilebombwa nefyo baleyangala
lilya bafikako icantanshi kulolesha ifyo abalumendo bakulile amansansa nga nayawama atemwa tayaweme
bali no kumona uulengelesha nelyo uusakaisha fye babeba nefyo beshibe
bali no kumona ne milimo ya banakashi ifyo ileenda
bamona abaishibisha ukwipika no kubumba amafwasa ya kwipikilapo no kuteka ifipe bwino no busaka bwa mukati bonse
no kumona uwacikuuku ku bana no kumona abacincila na bananani
conse nga balefwaya kuti balyako nefyo bepike pa kwishiba uwipike ifyatalalila atemwa ifyanunkila
ukunona kufuma ku bwaice
abatandashi nga bafika ku mushi balashimika imilimo ya muntu onse
umulumendo atemwa umukashana ku bafyashi na ku bakalamba bambi apo bekele icibwanse atemwa pa nsaka
kumfwa nabo nga baumfwa fimo tafiweme balafunda abana na beshikulu bwinobwino pakuti belakula na bucipelelo balabalanga ne milimo balelufyanya
kanshi nomba twamona ukuti ku mitutu te kwa masange fye iyo
mu kwipika no kusakamana ifibombelo fyabo no kukwata icikuuku
muli fyonse ificitikwa ku mansansa emo ifikolwe fishibila umusango umwana wabo akaba nao nga akula
kanshi cilabafwako ukubakusha mu buntu bwinebwine mu kubalesha ifilubo no kubafunda ifisuma
abaice nabo balatasha nganshi nga abakalamba baletasha imicitile yabo
no kushipikisha balashipikisha ukucitilapo na fimbi ifisuma ifyakusansamusha abafyashi babo
ubulimbo
bane ee
heee
mpingule kalandu
pingula
natuleya ku kuteya ubulimbo
eyaaa mwandi wapingula bwino natuleya
konda bulimbo
ubikemo ne pindo nga bukuleke
wapyako shikulu
ukutendeka pa mwela no kwisafika pa mibundo e nshita yalinga ukuteya ubulimbo
pantu pali ii nshita yonse elyo imiti iingi ibalula yakwata ubuluba na imbi yakwata amabuula ayapya
utuni nato elyo tusempuka twalamananya fye pantu utulyo no tuntu tumbi utwalowa e nshita tumoneka
imiti imoimo iyaishibikwa iyo utuni tulyako umuluba no kunwako amenshi ya buci mipundu imitobo imifinsa ya mu mushitu na imbi iingi
iyi nshita imoneka iyansansa ku baice tabapema bwino iyo bapema fye akansanki
imitima ikalipa nganshi pa kumona umunani wa tuni uleyangalila fye
ilyo bena ku mushi icikasha ca kutobela umusalu caipaya fye ni cikanda ne mpuupu
soosa nao mu mpanga ekalile ukuiconcobwela alelongofyanya no kulongofyanya
awe mukwai ni cikanga balepuke
nomba icishele kutila fye akamweo takaileta kano we muntu wabilinganapo fye
e pa kupanga ukuya mu kuteya ubulimbo
ubulimbo babufumya ku fimuti fimo ifyaba mu mpanga icilemba umupula mpako icinimbwe umwikalampungu na imbiko
ubulimbo bakoma kuli ii miti e bwawamisha ukucila ubwa ku miti iyo tushilumbwile pantu bwena tabubola bwangu kabili bwalikonda
pa kukoma ubulimbo bwa mwikalampungu baswako tulya tutwalako baubako amamba e pakulasheta
limbi kuti baipika elyo batwa kuti basala icayanguka pa kucita
ubulimbo bwa ku miti imbi bwena pa kukoma kuti bakoma amafwa emo bulesumina elyo balekambatula
nga bakoma bwakula e pa kuya mu mpanga atemwa ku mushitu uko bamona mutanu eo bayapamina ubulimbo
basakanya pamo pakuti utuni tatuleputula no kukaanabola bwangu
ubulimbo nga bwabamo mutanu elyo buba ubulimbo bwinebwine
bulanunka nga bwabola
mutanu nao nga afulisha tabuwama kabili nga acepa nalyo cabipa pantu utuni kuti tuleputula nga twaikatwa
umuntu onse afwile aikwatila ubulimbo bwakwe eka no kuisungila mu katontolo
pa kuya ku kuteya balasenda utusembe uto abafyashi babo babafulila utwakuipangasha
kafunpisha nani uyu cinshi ici
bana ni a ni e ni i ni o ni u ni uulu waululamo
ala nomba elyo lwanya mwaisa masukulu mwaisa itewetewe
mwati mutute ne cipale awe iyo nomba kuti wasuma no munwe kwikata fye icinwa ca pesamba ni teka fitalale
abaice nomba bele balalaba fimofimo ificitika mu bwaice bwabo
amangalo nelyo imilimo
mu musango uyu teti tutile bunanani atemwa kutumpa iyoo
mulandu wakutila ifyakupusaukilako nafifulisha nafisempuka e mulandu wine cilemonekela kwati balelaba
pa nshita ya kuti balecita mayo namukopela atemwa njele ya tata baumfwa sakisifoni nayo yakuwa yaleta no mundowendowe
awe iyo ninshi capwa fye lubilo nabakuwa na ku matwi ukuya ku ciyanda ukulelila iyo noma

nga pali abo bacena nabo waumfwa abati kakokotwa na yama aba nga ni tata nga ampako

uushibambila kanwa kakwe akomfwa ukununka

ifikwa balumendo bateya abakashana tabangalako iyo kanshi mu lyashi ii abakashana bena tabalumbulwemo

ulwakuteya ifikwa lwisa mu nshita ya mainsa ukutendeka mu mweshi wa kabengele ukwisafika na mu kapepo

pantu muli ii nshita umushili uba uwanaka ne mfuko shine e nshita shatemwa ukutuka

elyo ne filyo fifula mu mpanga na mu mabala no kunona elyo shinona

imfuko ni mpuku iyatemwa ukwikala mu mushili ipita mutunta panshi

umushi waba panshi nomba iloba ilyo ituka e limoneka no kwishibila eko abantu beshibila ukuti pali umushi wa mfuko

kumfwa umuli itumba limolimo abati emo ipita pa kuya mu kufwaya icakulya caiko

mu mushi imfuko isendama pa tufyani utwanaka kabili yabusaka sana pantu ifilyo na mafi tafiba apo ilala

icilyo yatemwisha ni lombwela utumpolyo insaasa kalundwe ifyumbu umumbu na fyonse ifya mu mushili

imfuko yaba na kamucila akepi

utumakasa utusuma utwabuuta kwati mwana wa kanya

no tumeno twa pa mulu na panshi twaba utwasansabala

e kwafuma na lilya ishiwi batila wasansabala ameno nge mfuko

taimona bwino mu lubuto kano fye mu mfifi mu bwendo bwaiko

e calenga taifumina panse inshita ishingi

iyafumina panse nga baitola bailumbula ukuti pupute

tayakwata mpantila nge mpuku shimbi pantu tayaba na busali

abalumendo nga bamona ukuti imfuko shiletuka sana atemwa bafyashi e bashipundilila ico shileonaula ifyakulya mu mabala

abalumendo batemwa nganshi pakuti bafwaye umunani uuleonaula ifyakulya mu mabala

ifyo bacita pa kwipaya imfuko bafumina mu mpanga mu mitengo no tusembe utwatwa pa kutemenako ifimuti fya kupama ifikwa

mpaasa e muti wawamisha ukupamako ifikwa limolimo no muputu

nga bakoma ifikwa no lushishi bafundila libela

nga bali abengi balongana pamo epo balakulila ifikwa

pa kupama ifikwa balinganya bwinobwino ku mpela baputulako utulushishi tonse baisatula na menso utupunda tubili konsekonse umwakupisha ulushishi

nomba bapuma bwinobwino pakuti tacilepwike elyo basotola ku cimuti

nga bafumya icikwa ku cimuti balapisha impela ye sembe mu mbali emo bapisha no lushishi ulo bapyatile umumposepose nabakaka ne nkotya e kushishila

bayaikala ku nkungu sha mitutu

nomba ilyo ubushiku bwakosa

abantu baingila mu mayanda

ifimbwi fili no kutendeka ukulila

abali mu mayanda baisalisha ifiibi basunga na bana babo bwinobwino pakuti cimbwi eisasompolapo umo

ilyo caba ku maca bamukolwe nabo balalila ninshi bonse baishiba ukuti nomba bwaca ifimbwi nafyo fyaleka ukulila

lucelocelo abanakashi bali no kushibuka bwangu ku kukafisha balumbwe amenshi ya kusamba

balumbwe nga bashibuka bena bali no kuya fye pa nsaka balasamba no kusamba bambi nabo basambila mu mayanda ilyo talafumina panse

icakonkapo kwikula pakuti balumbwe bakwate amaka ya kubomba imilimo imbi

nomba nga bayangala cafuula bali no kubwelela ku mushi

ilyo tabalaima abanakashi bali no kulonganika utupe tonse uto bacisa nato abalumendo nabo basunga utusembe twabo

abanakashi bena balasenda no munani bepikile ku mitutu batwala ku mushi pakuti abakalamba bayetesha nga nafiwama ifyo balesashila ku mitutu

mu nshita shimoshimo abakalamba balatandalila aba ku mitutu no kumona ifyo imilimo yabo ilebombwa nefyo baleyangala

lilya bafikako icantanshi kulolesha ifyo abalumendo bakulile amansansa nga nayawama atemwa tayaweme

bali no kumona uulengelesha nelyo uusakaisha fye babeba nefyo beshibe

bali no kumona ne milimo ya banakashi ifyo ileenda

bamona abaishibisha ukwipika no kubumba amafwasa ya kwipikilapo no kuteka ifipe bwino no busaka bwa mukati bonse

no kumona uwacikuuku ku bana no kumona abacincila na bananani

conse nga balefwaya kuti balyako nefyo bepike pa kwishiba uwipike ifyatalalila atemwa ifyanunkila

ukunona kufuma ku bwaice

abatandashi nga bafika ku mushi balashimika imilimo ya muntu onse

umulumendo atemwa umukashana ku bafyashi na ku bakalamba bambi apo bekele icibwanse atemwa pa nsaka

kumfwa nabo nga baumfwa fimo tafiweme balafunda abana na beshikulu bwinobwino pakuti belakula na bucipelelo balabalanga ne milimo balelufyanya

kanshi nomba twamona ukuti ku mitutu te kwa masange fye iyo

mu kwipika no kusakamana ifibombelo fyabo no kukwata icikuuku

muli fyonse ificitikwa ku mansansa emo ifikolwe fishibila umusango umwana wabo akaba nao nga akula

kanshi cilabafwako ukubakusha mu buntu bwinebwine mu kubalesha ifilubo no kubafunda ifisuma

abaice nabo balatasha nganshi nga abakalamba baletasha imicitile yabo

no kushipikisha balashipikisha ukucitilapo na fimbi ifisuma ifyakusansamusha abafyashi babo

ubulimbo

bane ee

heee

mpingule kalandu

pingula

natuleya ku kuteya ubulimbo

eyaaa mwandi wapingula bwino natuleya

konda bulimbo

ubikemo ne pindo nga bukuleke

wapyako shikulu

ukutendeka pa mwela no kwisafika pa mibundo e nshita yalinga ukuteya ubulimbo

pantu pali ii nshita yonse elyo imiti iingi ibalula yakwata ubuluba na imbi yakwata amabuula ayapya

utuni nato elyo tusempuka twalamananya fye pantu utulyo no tuntu tumbi utwalowa e nshita tumoneka

imiti imoimo iyaishibikwa iyo utuni tulyako umuluba no kunwako amenshi ya buci mipundu imitobo imifinsa ya mu mushitu na imbi iingi

iyi nshita imoneka iyansansa ku baice tabapema bwino iyo bapema fye akansanki

imitima ikalipa nganshi pa kumona umunani wa tuni uleyangalila fye

ilyo bena ku mushi icikasha ca kutobela umusalu caipaya fye ni cikanda ne mpuupu

soosa nao mu mpanga ekalile ukuiconcobwela alelongofyanya no kulongofyanya

awe mukwai ni cikanga balepuke

nomba icishele kutila fye akamweo takaileta kano we muntu wabilinganapo fye

e pa kupanga ukuya mu kuteya ubulimbo

ubulimbo babufumya ku fimuti fimo ifyaba mu mpanga icilemba umupula mpako icinimbwe umwikalampungu na imbiko

ubulimbo bakoma kuli ii miti e bwawamisha ukucila ubwa ku miti iyo tushilumbwile pantu bwena tabubola bwangu kabili bwalikonda

pa kukoma ubulimbo bwa mwikalampungu baswako tulya tutwalako baubako amamba e pakulasheta

limbi kuti baipika elyo batwa kuti basala icayanguka pa kucita

ubulimbo bwa ku miti imbi bwena pa kukoma kuti bakoma amafwa emo bulesumina elyo balekambatula

nga bakoma bwakula e pa kuya mu mpanga atemwa ku mushitu uko bamona mutanu eo bayapamina ubulimbo

basakanya pamo pakuti utuni tatuleputula no kukaanabola bwangu

ubulimbo nga bwabamo mutanu elyo buba ubulimbo bwinebwine

bulanunka nga bwabola

mutanu nao nga afulisha tabuwama kabili nga acepa nalyo cabipa pantu utuni kuti tuleputula nga twaikatwa

umuntu onse afwile aikwatila ubulimbo bwakwe eka no kuisungila mu katontolo

pa kuya ku kuteya balasenda utusembe uto abafyashi babo babafulila utwakuipangasha

kafunpisha nani uyu cinshi ici

bana ni a ni e ni i ni o ni u ni uulu waululamo

ala nomba elyo lwanya mwaisa masukulu mwaisa itewetewe

mwati mutute ne cipale awe iyo nomba kuti wasuma no munwe kwikata fye icinwa ca pesamba ni teka fitalale

abaice nomba bele balalaba fimofimo ificitika mu bwaice bwabo

amangalo nelyo imilimo

mu musango uyu teti tutile bunanani atemwa kutumpa iyoo

mulandu wakutila ifyakupusaukilako nafifulisha nafisempuka e mulandu wine cilemonekela kwati balelaba

pa nshita ya kuti balecita mayo namukopela atemwa njele ya tata baumfwa sakisifoni nayo yakuwa yaleta no mundowendowe

awe iyo ninshi capwa fye lubilo nabakuwa na ku matwi ukuya ku ciyanda ukulelila iyo noma